Legebiltzarreko Erregelamenduaren 114. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin Bizitza Digitalari buruzko Foru Lege proposamenaren gaineko ponentzia eratzeko erabakia, Nafarroako Parlamentuko Lehendakaritzako, Funtzio Publikoko, Barneko eta Justiziako Batzordeak 2018ko irailaren 12an onetsia. Hona erabakiaren testua:

“**1.** Lehendakaritzako, Funtzio Publikoko, Barneko eta Justiziako Batzordearen baitan Bizitza Digitalari buruzko Foru Lege proposamenaren gaineko ponentzia eratzea.

**2.** Epe bat ematea, 2018ko irailaren 13ko 14:00ak bitartekoa, talde parlamentario eta foru parlamentarien elkarte bakoitzak aipatu ponentziarako ordezkaria izenda dezan Legebiltzarreko Mahaiari zuzendutako idazki baten bidez. Idazki horren bidez orobat izendatuko da kasuan kasuko talde edo elkarteko parlamentari bat, beharrezkoa denean ordezkari haren ordez arituko dena.

**3.** Behin ordezkariak izendatuta, Mahaiak erabakiko du ponentzia zein egunetan eratu eta lanean hasiko den.

**4.** Azterlana egiteko epea ponentzia eratu eta sei hilabetera bukatuko da.

**5.** Erabaki hau Legebiltzarreko Mahaiari jakinaraztea, beharrezkoa dena xeda dezan aipatu ponentziaren osaerari eta eraketari buruz”.

Iruñean, 2018ko irailaren 12an

Lehendakaria: Ainhoa Aznárez Igarza